Na temelju članka 10. stavka 8. Zakona o savjetima mladih („Narodne novine“, broj: 41/14. i 83/23.), i članka 8. Odluke o osnivanju Savjeta mladih Općine Čačinci („Službeni glasnik“ broj 6/25.) te članka 31. Statuta Općine Čačinci  („Službeni glasnik“ Općine Čačinci, broj 1/21, 1/23 i 1/25), Općinsko vijeće Općine Čačinci na svojoj 6. sjednici održanoj dana  13.3. 2026. godine, donijelo je


ODLUKU

                                     o izboru članova Savjeta mladih Općine Čačinci


Članak 1.

Za članove  Savjeta  mladih Općine Čačinci biraju se:

1. SLAVEN JARNEC, Ravna 23, 33514 Čačinci, rođen: 20.11.2000. godine
2. EMA GRUBIŠIĆ, Trg dr. Franje Tuđmana 2, 33514 Čačinci, rođena: 23.07.2010. godine
3. LORENA UGARKOVIĆ, Ravna ulica 73, 33514 Čačinci, rođena:02.05.2005. godine

Članak 2.

Članovi Savjeta mladih biraju se na razdoblje trajanja mandata predstavničkog tijela koje ih je izabralo, pri čemu im mandat traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama zakona kojim se uređuje lokalna i područna (regionalna) samouprava.

Članak 3.

Član Savjeta mladih koji za vrijeme trajanja mandata navrši trideset godina nastavlja s radom u Savjetu mladih do isteka mandata na koji je izabran.

Članak 4.

Ova Odluka stupa na snagu prvog dana od dana objave u „Službenog glasniku“ Općine Čačinci.

Obrazloženje
uz Odluku o izboru članova Savjeta mladih Općine Čačinci

Temeljem članka 6. Zakona o savjetima mladih („Narodne novine“ broj 14/14. i 83/23.) Općinsko vijeće Općine Čačinci donijelo je Odluku o osnivanju Savjeta mladih Općine Čačinci („Službeni glasnik“ broj 6/25.), kao savjetodavnog tijela Općine Čačinci koje promiče i zagovara prava, potrebe i interese mladih u cilju njihovog sudjelovanja i odlučivanja o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih općine Čačinci.

	Sukladno odredbama članka 5. Odluke o osnivanju Savjeta mladih Općine Čačinci ("Službeni glasnik" Općine Čačinci broj 6/25.), objavljen je javni poziv 11.11.2025. godine na koji nije podnešen dovoljan broj kandidatura za članove Savjeta mladih općine Čačinci.
[bookmark: _Hlk221624615]
Ponovljeni Javni poziv je objavljen na mrežnoj stranici Općine Čačinci https://cacinci.hr/ponovljeni-javni-poziv-za-isticanje-kandidatura-za-izbor-clanova-savjeta-mladih-opcine-cacinci-2/ dana 16. siječnja 2026. godine. Rok za podnošenje kandidatura je bio dvadeset (20) dana od dana objave Javnog poziva, dakle do 5. veljače 2026. godine.

Sukladno članku 7. Odluke o osnivanju Savjeta mladih Općine Čačinci („Službeni glasnik“ broj 6/25.), Komisija za izbor i imenovanje Općinskog vijeća Općine Čačinci na svojoj sjednici održanoj 13.02.2026. godine obavila je provjeru formalnih uvjeta prijavljenih kandidata.
Izvješće o provjeri formalnih uvjeta i popis važećih kandidatura dostavljaju se Općinskom vijeću Općine Čačinci te se objavljuju na mrežnim stranicama Općine Čačinci.

Sukladno članku 8. Odluke o osnivanju Savjeta mladih Općine Čačinci („Službeni glasnik“ broj 6/25.), Općinsko vijeće Općine Čačinci na prvoj sjednici nakon objave popisa važećih kandidatura raspravlja izvješće o provjeri formalnih uvjeta i s popisa važećih kandidatura za članove Savjeta mladih javnim glasovanjem bira članove Savjeta mladih.                                     

Slijedom navedenog, a temeljem Izvješća o provjeri formalnih uvjeta i liste kandidata za izbor članova Savjeta mladih Općine Čačinci, predlaže se Općinskom vijeću Općine Čačinci, po provedenom javnom glasovanju, donošenje Odluke o izboru članova Savjeta mladih Općine Čačinci.




